CELEX: 31988R2117
Language: el
Date: 1988-07-15 00:00:00
Title: Κανονισμός (ΕΟΚ) αριθ. 2117/88 της Επιτροπής της 15ης Ιουλίου 1988 περί συμπληρώσεως του παραρτήματος Α του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη

Avis juridique important

|

31988R2117

Κανονισμός (ΕΟΚ) αριθ. 2117/88 της Επιτροπής της 15ης Ιουλίου 1988 περί συμπληρώσεως του παραρτήματος Α του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη  

Επίσημη Εφημερίδα αριθ. L 186 της 16/07/1988 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 2117/88 ΤΗΣ ΕΠΙΤΡΟΠΗΣ  της 15ης Ιουλίου 1988  περί συμπληρώσεως του παραρτήματος Α του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως (1), όπως τροποποιήθηκε τελευταία από τον κανονισμό (ΕΟΚ) αριθ. 3995/87 (2), και ιδίως το άρθρο 4 παράγραφος 5,  Εκτιμώντας:  ότι ο κανονισμός (ΕΟΚ) αριθ. 771/74 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2261/87 (4), περιλαμβάνει, στο παράρτημα Α, έναν πίνακα των ποικιλιών λίνου που προορίζονται, κυρίως, για την παραγωγή ινών, για να καθίσταται δυνατό να διακρίνονται οι ποικιλίες αυτές από εκείνες που προορίζονται, κυρίως, για την παραγωγή σπόρων·  ότι, κατόπιν της χρησιμοποιήσεως νέων ποικιλιών λίνου, που προορίζονται, κυρίως, για την παραγωγή ινών, πρέπει να συμπληρωθεί το εν λόγω παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Α του κανονισμού (ΕΟΚ) αριθ. 771/74 προστίθενται οι εξής ποικιλίες:  «Marina», «Lidia» και «Laura».  Άρθρο 2  Ο παρών κανονισμός αρχίζει να ισχύει την 1η Αυγούστου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. L 377 της 31. 12. 1987, σ. 34.  (3) ΕΕ αριθ. L 92 της 3. 4. 1974, σ. 13.  (4) ΕΕ αριθ. L 208 της 30. 7. 1987, σ. 17.